54
Pou direktè koral la; sou enstriman ak kòd yo. Yon sòm
a David, lè Zifyen yo te vin di Saül: “Èske David pa kache pami nou?”
1 Sove mwen, O Bondye, ak non Ou
e fè vanjans mwen ak pouvwa Ou.
2 Koute lapriyè mwen, O Bondye.
✡Prete zòrèy a pawòl a bouch mwen.
3 Paske etranje yo fin leve kont mwen.
Moun vyolans yo te chache lavi mwen.
Yo ✡pa t mete Bondye devan yo.
4 Gade byen, Bondye se èd mwen.
SENYÈ a se ✡soutyen a nanm mwen.
5 Li va rekonpanse mal a lènmi mwen yo.
Detwi yo ✡nan fidelite Ou.
6 ✡Avèk bòn volonte, mwen va fè sakrifis a Ou.
Mwen va bay remèsiman a non Ou, O SENYÈ, paske li bon.
7 Paske Li te ✡delivre mwen nan tout twoub.
Konsa, zye mwen te wè ak kè kontan, defèt lènmi m yo.
✡ 54:2 Sòm 5:1 ✡ 54:3 Sòm 36:1 ✡ 54:4 Sòm 37:17-24 ✡ 54:5 Sòm 89:49 ✡ 54:6 Nonb 15:3 ✡ 54:7 Sòm 34:6