20
Pou direktè koral la; Yon sòm David
1 Ke SENYÈ a kapab reponn ou ✡nan jou gran twoub la!
Ke non Bondye Jacob la kapab
kenbe ou ansekirite an wo!
2 Ke Li kapab voye bay ou èd soti nan
sanktyè a,
epi ✡bay ou soutyen soti nan Sion.
3 Ke Li kapab ✡sonje tout ofrann sereyal ou yo,
ke Li twouve tout ofrann brile ou yo byen akseptab!
4 Ke Li kapab bay ou dezi a kè ou,
e ✡akonpli tout plan ou yo!
5 Nou va chante avèk jwa akoz viktwa ou.
Nan non Bondye nou an, nou va monte drapo nou yo.
Ke SENYÈ a kapab ✡akonpli tout priyè ou yo.
6 Alò, mwen konnen ke SENYÈ a
va delivre moun onksyone pa Li a.
Li va ✡reponn li soti nan syèl sen Li an,
avèk delivrans pwisan men dwat Li a.
7 Genyen kèk ki fè konfyans nan cha yo, e kèk nan cheval yo,
✡Men nou va fè konfyans nan non SENYÈ a, Bondye nou an.
8 Yo te pliye e yo te tonbe,
men ✡nou te leve e nou te kanpe dwat.
9 Delivre nou O SENYÈ!
Ke ✡Wa a kapab reponn nou nan jou ke nou rele Non Li an.
✡ 20:1 Sòm 50:15 ✡ 20:2 Sòm 110:2 ✡ 20:3 Trav 10:4 ✡ 20:4 Sòm 145:19 ✡ 20:5 I Sam 1:17 ✡ 20:6 És 58:9 ✡ 20:7 II Kwo 32:8 ✡ 20:8 Sòm 37:24 ✡ 20:9 Sòm 3:7